-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

ปัจจุบัน บริษัทฯ มีหน่วยธุรกิจ 4 หน่วยธุรกิจ คือ หน่วยธุรกิจรับเหมาก่อสร้างในงานวางระบบท่อ
หน่วยธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
ธุรกิจพัฒนาโครงการและการลงทุน และหน่วยธุรกิจต่างประเทศ

1.  ธุรกิจรับเหมาก่อสร้างในงานวางระบบท่อ บริษัทฯ
    ดำเนินธุรกิจรับเหมาก่อสร้างในงานวางระบบท่อ โดยงานหลักของบริษัทฯ ในปัจจุบัน คือ
    ธุรกิจรับเหมาการวางท่อส่งก๊าซธรรมชาติให้กับบริษัทในกลุ่มธุรกิจพลังงานและปิโตรเคมี
    เนื่องจากบริษัทฯ มีความเชี่ยวชาญในธุรกิจพลังงานและปิโตรเคมีเป็นอย่างดี
    โดยในอดีตบริษัทฯ จะทำงานในส่วนของระบบท่อจัดจำหน่ายก๊าซธรรมชาติ (Gas
    Distribution Pipeline) เป็นหลัก
    และได้เข้าสู่งานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ซึ่งเป็นงานขนาดใหญ่ ในปี 2548 บริษัทฯ
    ได้รับงานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ผ่านทางกิจการร่วมค้า CPP-TRC ซึ่งเป็นการร่วมมือระหว่างบริษัทฯ กับบริษัท
    ไชน่า ปิโตรเลียม ไพพ์ไลน์ บูโร สำหรับโครงการท่อก๊าซวังน้อย-แก่งคอยเป็นโครงการแรก
    และในปี 2549 ได้รับงานได้รับงานโครงการวางท่อก๊าซธรรมชาติที่จังหวัดสงขลา
    มูลค่างานรวม 540.4 ล้านบาท นอกจากนี้ บริษัทฯ
    ยังมีการเข้าประกวดราคางานในการวางระบบท่ออื่น ๆ ด้วย เช่น
    ระบบท่อสำหรับการขนส่งวัตถุดิบทางด้านปิโตรเคมี และระบบท่อน้ำ เป็นต้น

2.  ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี บริษัทฯ
    ประกอบธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
    โดยบริษัทฯ
    อาจจะทำการก่อสร้างโรงงานอุตสาหกรรมพร้อมกับติดตั้งระบบวิศวกรรมสำหรับโรงงาน
    งานที่บริษัทฯจะรับติดตั้งระบบวิศวกรรมส่วนใหญ่จะเป็นโรงงานอุตสาหกรรมในธุรกิจปิโตรเคมี
    ซึ่งบริษัทฯ
    อาจมีการร่วมลงทุนหรือหาบริษัทมาสนับสนุนเทคโนโลยีที่จำเป็นสำหรับการเสนอตัวเข้าประกวดราคาได้

3.  ธุรกิจพัฒนาโครงการและการลงทุน ซึ่งเป็นหน่วยธุรกิจที่จัดตั้งเพิ่มขึ้นในปี 2550
    โดยจะมุ่งเน้นการพัฒนาโครงการด้านพลังงาน อสังหาริมทรัพย์ โรงไฟฟ้า
    และโรงงานปิโตรเคมี โครงการที่อยู่ในระหว่างการศึกษาความเป็นไปได้
    และร่วมพัฒนาโครงการ อาทิเช่น โครงการเขื่อนพลังงานไฟฟ้าสตึงนัม ที่ประเทศกัมพูชา
    โครงการโรงไฟฟ้าขนาดเล็ก เป็นต้น

4.  ธุรกิจต่างประเทศ
    ซึ่งบริษัทฯจะขยายงานออกสู่ต่างประเทศภายใต้ความร่วมมือกับพันธมิตรทั้งในและต่างประเทศ
    ในงาน Pipeline, Fabrication & Modular Construction และ Turnkey Water
    Desalination หรือ Sea Water Reverse Osmosis (เปลี่ยนน้ำทะเลเป็นน้ำจืด)

3.1 ภาวะอุตสาหกรรมและการแข่งขัน

-   อุตสาหกรรมรับเหมาก่อสร้างในงานวางท่อส่งก๊าซธรรมชาติ

-   ภาพรวมอุตสาหกรรม

การลงทุนและการดำเนินการโครงข่ายระบบท่อส่งก๊าซธรรมชาติ (Transmission Pipeline
Network) รวมถึงการจัดหาและจัดจำหน่ายก๊าซธรรมชาตินั้น ปัจจุบันบริษัท ปตท. จำกัด (มหาชน)
(“ปตท.”) เป็นผู้รับซื้อและจัดจำหน่ายก๊าซธรรมชาติ เป็นเจ้าของ
รวมถึงผู้บริหารและพัฒนาโครงข่ายระบบท่อส่งก๊าซธรรมชาติเพียงรายเดียวในประเทศ
โดยระบบท่อส่งก๊าซธรรมชาติของกลุ่ม ปตท. จะต่อเชื่อมแหล่งก๊าซธรรมชาติต่าง ๆ ในอ่าวไทย
และท่อส่งก๊าซธรรมชาติจากสหภาพพม่า เข้ากับผู้ผลิตไฟฟ้า โรงแยกก๊าซธรรมชาติ
และลูกค้าอุตสาหกรรมต่างๆ

ระบบท่อส่งก๊าซธรรมชาติของ ปตท. ณ วันที่ 31 ธันวาคม 2552 มีความยาวประมาณ 3,518
กิโลเมตร ประกอบด้วยระบบท่อส่งก๊าซธรรมชาติบนบกความยาวประมาณ 1,422 กิโลเมตร ได้แก่
ระบบท่อฝั่งตะวันออกคือจากโรงแยกก๊าซธรรมชาติ จังหวัดระยองไปยังโรงไฟฟ้าระยอง บางปะกง
พระนครใต้ วังน้อย ที่อำเภอท่าหลวง จังหวัดพระนครศรีอยุธยา และอำเภอแก่งคอย จังหวัดสระบุรี
และระบบท่อฝั่งตะวันตกคือระบบที่เชื่อมต่อจากชายแดนไทยและสหภาพพม่า จังหวัดกาญจนบุรี
มายังโรงไฟฟ้าจังหวัดราชบุรี
ซึ่งทั้งสองระบบคือฝั่งตะวันออกและตะวันตกนี้ได้เชื่อมโยงเป็นระบบเดียวกัน
โดยท่อส่งก๊าซธรรมชาติราชบุรี-วังน้อย
ทำให้เพิ่มความยืดหยุ่นในการนำก๊าซธรรมชาติจากทั้งอ่าวไทยและสหภาพพม่ามาใช้ทดแทนกันได้ในกรณีจำเป็น
และระบบท่อส่งก๊าซธรรมชาติในทะเลความยาวประมาณ 2,096 กิโลเมตร
(ไม่รวมระบบท่อจัดจำหน่ายก๊าซธรรมชาติ (Distribution Pipeline) อีกประมาณ 770
กิโลเมตรที่เชื่อมต่อจากระบบท่อส่งก๊าซธรรมชาติไปยังลูกค้าอุตสาหกรรม) ได้แก่
ระบบท่อที่ต่อจากแหล่งก๊าซธรรมชาติในอ่าวไทยมาขึ้นฝั่งที่จังหวัดระยองและเชื่อมต่อที่โรงแยกก๊าซธรรมชาติ
หน่วยที่ 1,2,3,5,6 จังหวัดระยอง และระบบท่อจากแหล่งเอราวัณ
แหล่งบงกชมาขึ้นฝั่งที่อำเภอขนอม จังหวัดนครศรีธรรมราช

สำหรับระบบท่อจัดจำหน่ายก๊าซธรรมชาตินั้น ปัจจุบันการลงทุนและการดำเนินการส่วนใหญ่กระทำโดย
ปตท. นอกเหนือจาก ปตท. แล้ว มีเพียงบริษัท ปตท. จำหน่ายก๊าซธรรมชาติ จำกัด
ซึ่งเป็นบริษัทร่วมทุนระหว่าง ปตท.กับ Suez-Tractebel S.A. แห่งประเทศเบลเยี่ยม และบริษัท
ทุนลดาวัลย์ จำกัด
เพื่อดำเนินธุรกิจพัฒนาและก่อสร้างระบบท่อย่อยเพื่อขนส่งและจัดจำหน่ายก๊าซธรรมชาติให้กับลูกค้าในเขตอุตสาหกรรมรอบกรุงเทพฯ
และปริมณฑล

สถานการณ์ก๊าซธรรมชาติและความต้องการใช้ก๊าซธรรมชาติในประเทศไทยจากการประเมินของสำนักงานนโยบายและแผนพลังงาน
(สนพ.) กระทรวงพลังงาน พบว่า ปริมาณการใช้ก๊าซธรรมชาติในปี 2553 อยู่ที่ระดับ 4,086
ล้านลูกบาศก์ฟุตต่อวัน เพิ่มขึ้นร้อยละ 14.7 จากปี 2552 ที่ระดับ 3,579 ล้านลูกบาศก์ฟุตต่อวัน
หากพิจารณาสัดส่วนการใช้ก๊าซธรรมชาติในภาคการผลิตต่างๆ พบว่า
ก๊าซธรรมชาติถูกใช้เป็นเชื้อเพลิงในภาคการผลิตไฟฟ้ามากถึงร้อยละ 67
ใช้ในโรงแยกก๊าซธรรมชาติร้อยละ 17 ในภาคอุตสาหกรรมร้อยละ 12 และในภาคขนส่ง (รถยนต์
NGV) ร้อยละ 4

การใช้ก๊าซธรรมชาติที่เพิ่มสูงขึ้นเป็นผลมาจากการใช้ในภาคอุตสาหกรรมและภาคขนส่งที่เพิ่มมากขึ้น
ตามการขยายตัวของเศรษฐกิจในประเทศ โดยในปี 2553
สำนักงานคณะกรรมการพัฒนาเศรษฐกิจและสังคมแห่งชาติ (สคช.)
คาดการณ์แนวโน้มเศรษฐกิจไทยขยายตัวสูงถึงร้อยละ 7.9 เทียบกับปี 2552 ที่หดตัวลงร้อยละ 2.2
นับว่าเป็นการขยายตัวทางเศรษฐกิจระดับสูงสุดในรอบหลายปีที่ผ่านมา ส่งผลให้การส่งออก
การลงทุน และการบริโภคของภาคเอกชนขยายตัวเพิ่มขึ้น
ประกอบกับนโยบายของภาครัฐที่ส่งเสริมให้มีการใช้ก๊าซธรรมชาติเป็นเชื้อเพลิงในการผลิตไฟฟ้าเพื่อทดแทนการใช้ถ่านหิน
รวมถึงการส่งเสริมการใช้ NGV ในรถยนต์เพื่อทดแทนการใช้น้ำมัน
เหล่านี้ล้วนเป็นปัจจัยที่กระตุ้นความต้องการบริโภคพลังงานของประเทศให้ขยายตัวเพิ่มขึ้น
โดยเฉพาะก๊าซธรรมชาติมีสัดส่วนการใช้มากที่สุดคิดเป็นร้อยละ 44
ของการใช้พลังงานรวมของประเทศในปี 2553

-   แนวโน้ม

สนพ. คาดการณ์ปริมาณความต้องการใช้ก๊าซธรรมชาติปี 2554 อยู่ที่ระดับ 4,334
ล้านลูกบาศก์ฟุตต่อวัน เพิ่มขึ้นจากปีก่อนร้อยละ 6.1 เนื่องจากเศรษฐกิจไทยปี 2554
มีแนวโน้มปรับตัวดีขึ้นต่อเนื่องจากปีก่อน
ถึงแม้ว่าจะเป็นการปรับสูงขึ้นในอัตราที่ชะลอลงเมื่อเทียบกับปี 2553 โดย สคช.
คาดว่าเศรษฐกิจไทยจะขยายตัวในช่วงร้อยละ 3.5-4.5
หากพิจารณาการใช้ก๊าซธรรมชาติในภาคการผลิตต่างๆ พบว่า
ก๊าซธรรมชาติถูกใช้เป็นเชื้อเพลิงในภาคการผลิตไฟฟ้าร้อยละ 65
ใช้ในโรงแยกก๊าซธรรมชาติร้อยละ 17 ในภาคอุตสาหกรรมร้อยละ 13 และในภาคขนส่ง (รถยนต์
NGV) ร้อยละ 5 ซึ่งการใช้ก๊าซธรรมชาติในภาคขนส่งมีแนวโน้มเพิ่มขึ้นร้อยละ 15.4
ภาคอุตสาหกรรมมีแนวโน้มเพิ่มขึ้นร้อยละ 12.1 โรงแยกก๊าซธรรมชาติมีแนวโน้มเพิ่มขึ้นร้อยละ
10.9 และภาคการผลิตไฟฟ้ามีแนวโน้มเพิ่มขึ้นร้อยละ 3.1

การประเมินความต้องการก๊าซธรรมชาติในระยะสั้นช่วง 5 ปีข้างหน้า (2553-2557)
คาดว่าความต้องการก๊าซธรรมชาติจะเพิ่มขึ้นโดยประมาณ 4,821 ล้านลูกบาศก์ฟุตต่อวันในปี 2557
หรือขยายตัวเฉลี่ยร้อยละ 6 ต่อปี เป็นผลจากการฟื้นตัวของเศรษฐกิจ และในระยะยาวตั้งแต่ปี
2558 เป็นต้นไป คาดว่าความต้องการก๊าซธรรมชาติจะเพิ่มขึ้นถึงระดับ 5,542
ล้านลูกบาศก์ฟุตต่อวันในปี 2573 หรือขยายตัวเฉลี่ยร้อยละ 1 ต่อปี (2558-2573)
เพื่อรองรับความต้องการก๊าซธรรมชาติในภาคการผลิตไฟฟ้าตามแผนพัฒนากำลังการผลิตไฟฟ้าของประเทศไทย
พ.ศ. 2553-2573 (Power Development Plan 2010: PDP 2010)
ทั้งจากผู้ผลิตไฟฟ้าเอกชนขนาดใหญ่ (IPP) และผู้ผลิตไฟฟ้าเอกชนขนาดเล็ก (SPP)
ระบบการผลิตพลังงานความร้อนและไฟฟ้าร่วมกัน (Cogeneration) ประเภท Firm
สำหรับจัดหาไฟฟ้าในช่วงปี 2558-2564 ปริมาณไฟฟ้ารวม 2,000 เมกะวัตต์ และในช่วงปี
2565-2573 ปริมาณไฟฟ้ารวม 3,420 เมกะวัตต์
รวมถึงแผนการขยายการใช้ก๊าซธรรมชาติของภาคอุตสาหกรรม
การขยายตัวในภาคขนส่งเพื่อทดแทนการใช้น้ำมัน และการก่อสร้างโรงแยกก๊าซธรรมชาติแห่งที่ 6

คณะกรรมการนโยบายพลังงานแห่งชาติ (กพช.)
มีความเห็นชอบแผนการจัดหาก๊าซธรรมชาติระยะยาว
เพื่อรองรับความต้องการก๊าซธรรมชาติที่จะเพิ่มขึ้นทั้งจากภาคไฟฟ้า ภาคอุตสาหกรรม ภาคขนส่ง
และโรงแยกก๊าซธรรมชาติ
โดยแผนในการจัดหาก๊าซธรรมชาติเพิ่มเติมในระยะยาวจะมาทั้งจากแหล่งก๊าซธรรมชาติแหล่งใหม่จากอ่าวไทย
และจากประเทศเพื่อนบ้าน ได้แก่ แหล่งก๊าซธรรมชาติไพลิน แหล่งก๊าซธรรมชาติในสหภาพพม่า
แหล่งก๊าซธรรมชาติในเขตพื้นที่ร่วมไทย-กัมพูชา และแหล่งก๊าซธรรมชาตินาทูน่า
ในประเทศอินโดนีเซีย รวมทั้งมีแผนนำเข้า LNG เพิ่มเติมอีกด้วย

ในปี 2554 จะมีแหล่งผลิตก๊าซธรรมชาติเข้ามาใหม่ คือ แหล่งปลาทอง 2 (เชฟรอน)
ซึ่งสามารถผลิตก๊าซธรรมชาติได้ประมาณ 330 ล้านลูกบาศก์ฟุตต่อวัน อีกทั้ง กพช. ยังเห็นชอบให้
ปตท. ลงนามสัญญาซื้อขายก๊าซธรรมชาติจากแหล่งซอติก้าของสหภาพพม่า ซึ่งตั้งอยู่ในแปลง M9 และ
M11 ในอ่าวเมาะตะมะ สามารถผลิตก๊าซธรรมชาติในเชิงพาณิชย์ได้ประมาณ 300
ล้านลูกบาศก์ฟุตต่อวัน และทำสัญญาซื้อขายกับประเทศไทยในปริมาณ 240 ล้านลูกบาศก์ฟุตต่อวัน
โดยจะสามารถพัฒนาและผลิตก๊าซธรรมชาติได้ตั้งแต่ปี 2556 เป็นต้นไป

นอกจากนี้ กพช.เห็นชอบการทบทวนแผนแม่บทระบบท่อส่งก๊าซธรรมชาติฉบับที่ 3 พ.ศ.2544-2554
(ปรับปรุงเพิ่มเติม) ครั้งที่ 1 เพื่อให้สอดคล้องกับแผนการจัดหาก๊าซธรรมชาติ
และแผนการขยายโรงไฟฟ้าใหม่ตามแผน PDP 2010
รวมถึงการขยายโครงข่ายระบบท่อส่งก๊าซธรรมชาติให้สามารถรองรับความต้องการที่เพิ่มสูงขึ้น
โดยมีการขยายเพิ่มโครงข่ายระบบท่อส่งก๊าซธรรมชาติจากเดิมอีกมี 3 โครงการ คือ

(1)
โครงการวางท่อก๊าซธรรมชาติบนบกจากชายแดนไทย-สหภาพพม่ามายังสถานีควบคุมความดันก๊าซธรรมชาติฝั่งตะวันตกที่
(BVW#1) เพื่อรองรับการจัดหาก๊าซธรรมชาติเพิ่มเติมจากแหล่งซอติก้า โดยระยะทางประมาณ 1
กิโลเมตร จากจุดซื้อขายก๊าซธรรมชาติที่ชายแดนไทย-สหภาพพม่า
มายังสถานีควบคุมความดันก๊าซธรรมชาติฝั่งตะวันตกที่ 1 (BVW#1)
และติดตั้งระบบควบคุมคุณภาพก๊าซธรรมชาติบริเวณ อำเภอทองผาภูมิ จังหวัดกาญจนบุรี
วงเงินลงทุนประมาณ 680 ล้านบาท

(2) โครงการวางท่อส่งก๊าซธรรมชาติบนบก นครราชสีมา ระยะทางรวม 150 กิโลเมตร
จากระบบท่อส่งก๊าซฯ วังน้อย-แก่งคอย ไปยัง จังหวัดนครราชสีมา
โดยมีแผนกำหนดส่งก๊าซธรรมชาติได้ในปี 2557 มีความสามารถในการส่งก๊าซธรรมชาติสูงสุด 320
ล้านลูกบาศก์ฟุตต่อวัน วงเงินลงทุนประมาณ 16,000 ล้านบาท

(3) โครงการวางท่อส่งก๊าซธรรมชาติบนบก นครสวรรค์ วางท่อก๊าซธรรมชาติบนบกระยะทางรวม
210 กิโลเมตร จากระบบส่งท่อก๊าซธรรมชาติวังน้อย-แก่งคอย ไปยังจังหวัดนครสวรรค์
โดยกำหนดส่งก๊าซธรรมชาติในปี 2557 มีความสามารถในการส่งก๊าซธรรมชาติสูงสุด 330
ล้านลบ.ฟุตต่อวัน วงเงินลงทุนประมาณ 23,000 ล้านบาท

จากการทบทวนแผนแม่บทระบบท่อส่งก๊าซธรรมชาติฉบับที่ 3 พ.ศ.2544-2554 (ปรับปรุงเพิ่มเติม)
จะทำให้เงินลงทุนปรับเพิ่มขึ้นประมาณ 34,595 ล้านบาท จากวงเงินลงทุนเดิมที่ได้รับอนุมัติ
165,077 ล้านบาท รวมเป็นเงินลงทุน 199,672 ล้านบาท
ซึ่งจะทำให้สามารถเพิ่มกำลังการส่งก๊าซธรรมชาติได้สูงสุดเป็น 7,520 ล้านลบ.ฟุตต่อวัน
เพิ่มรองรับความต้องการก๊าซธรรมชาติได้ถึงปี 2569

หากพิจารณาจากแผนการลงทุน 5 ปี ของปตท. ที่พิจารณาจากปัจจัยด้านสถานการณ์พลังงาน
แนวโน้มเศรษฐกิจและการเงินทั้งในและต่างประเทศ วงเงินรวม 327,038 ล้านบาท พบว่า
การลงทุนส่วนใหญ่ยังคงเป็นการลงทุนในกลุ่มธุรกิจก๊าซธรรมชาติ ประมาณ 127,630 ล้านบาท
ซึ่งมีโครงการหลักประกอบด้วยโครงการระบบท่อส่งก๊าซธรรมชาติบนบกเส้นที่ 4
โครงการโรงแยกก๊าซธรรมชาติ โครงการก่อสร้างท่อส่งก๊าซธรรมชาติ
เพื่อนำส่งก๊าซธรรมชาติให้กับลูกค้า

แผนการลงทุน 5 ปี ของปตท. (ปี 2554 ถึง 2558) (หน่วย: ล้านบาท)

  ----------------- -------- -------- -------- -------- -------- --------- -------
  ธุรกิจ              2554     2555     2556     2557     2558     รวม       %

  ก๊าซธรรมชาติ        27,865   36,440   20,986   32,134   10,205   127,630   39%

  น้ำมัน              3,214    2,756    2,654    1,927    1,869    12,420    4%

  ลงทุนในบริษัทร่วมทุน   57,846   29,066   29,334   29,492   20,543   166,281   51%

  สำนักงานใหญ่และอื่น ๆ 5,884    7,283    5,365    1,336    839      20,707    6%

  รวม               94,809   75,545   58,339   64,889   33,456   327,038   100%
  ----------------- -------- -------- -------- -------- -------- --------- -------

ที่มา : สารสนเทศของปตท. ที่รายงานต่อตลาดหลักทรัพย์แห่งประเทศไทย เมื่อวันที่ 24 ธันวาคม
2553

สรุปแนวโน้มอุตสาหกรรมรับเหมาก่อสร้างในงานวางท่อส่งก๊าซธรรมชาติ
ยังคงมีอัตราการเติบโตต่อเนื่องสอดรับกับแผนการจัดหาก๊าซธรรมชาติระยะยาวและการขยายโครงข่ายระบบท่อส่งก๊าซธรรมชาติ
เพื่อรองรับความต้องการใช้ก๊าซธรรมชาติที่ปรับตัวสูงขึ้นตามการฟื้นตัวของเศรษฐกิจในประเทศ
โดยเฉพาะอุตสาหกรรมรับเหมาก่อสร้างในงานวางท่อส่งก๊าซธรรมชาติเพื่อเชื่อมต่อไปยังโรงไฟฟ้าที่ใช้ก๊าซธรรมชาติเป็นเชื้อเพลิงในการผลิตไฟฟ้า
อาทิ โรงไฟฟ้าระบบ Cogeneration มีแนวโน้มขยายตัวสูงขึ้น
เพื่อรองรับแผนการขยายโรงไฟฟ้าใหม่ตามแผน PDP 2010

ในปี 2554 บริษัทฯ
มุ่งเน้นการขยายตลาดการรับเหมาก่อสร้างในงานวางท่อส่งก๊าซธรรมชาติไปยังกลุ่มลูกค้าโรงไฟฟ้าทั้งจากผู้ผลิตไฟฟ้าเอกชนขนาดใหญ่
(IPP) และผู้ผลิตไฟฟ้าเอกชนขนาดเล็ก (SPP) ตามแผน PDP 2010 และเมื่อวันที่ 14 ธันวาคม
2553 คณะกรรมการกำกับกิจการพลังงาน (กกพ.)
ได้มีมติเห็นชอบผลการพิจารณาข้อเสนอการรับซื้อไฟฟ้าจากผู้ผลิตไฟฟ้าเอกชนขนาดเล็ก (SPP)
ระบบ Cogeneration สัญญาประเภท Firm จำนวน 22 โครงการ ปริมาณไฟฟ้ารวม 1,980
เมกะวัตต์ ภายใต้กรอบปริมาณการรับซื้อไฟฟ้าจำนวน 2,000 เมกะวัตต์
สำหรับการจัดหาไฟฟ้าในช่วงปี 2558-2564 ตามแผน PDP 2010 ที่วางไว้
ซึ่งผู้ผลิตไฟฟ้าที่ได้รับการเห็นชอบเหล่านี้เป็นลูกค้าเป้าหมายกลุ่มใหม่ของบริษัทฯ

-   อุตสาหกรรมรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี

-   ภาพรวมอุตสาหกรรม

อุตสาหกรรมปิโตรเคมีเป็นอุตสาหกรรมที่มีความเชื่อมโยงกับอุตสาหกรรมอื่นๆ มากมาย
และเป็นอุตสาหกรรมที่มีมูลค่ามหาศาล อีกทั้งมีการแข่งขันสูงทั้งในและต่างประเทศ
ประเทศไทยได้มีการพัฒนาอุตสาหกรรมปิโตรเคมีขั้นต้นมาเป็นระยะเวลานาน
และในปัจจุบันได้เริ่มก้าวเข้าสู่การพัฒนาอุตสาหกรรมปิโตรเคมีขั้นปลาย
ซึ่งผลผลิตของอุตสาหกรรมจะเกี่ยวข้องกับชีวิตประจำวัน เช่น สารเคมี ไฮโดรคาร์บอน ผงซักฟอก
พลาสติก ยางสังเคราะห์ และเส้นใยสังเคราะห์ เป็นต้น โครงสร้างอุตสาหกรรมปิโตรเคมี
แบ่งเป็น 4 ขั้นการผลิต ดังนี้

(1) วัตถุดิบสำหรับอุตสาหกรรมปิโตรเคมี (Feedstocks for Petrochemical Industry)

วัตถุดิบตั้งต้นสำหรับอุตสาหกรรมปิโตรเคมีมาจากผลิตภัณฑ์ของอุตสาหกรรมปิโตรเลียม
สามารถแบ่งผลิตภัณฑ์ตามประเภทการใช้งาน ได้แก่ การใช้เป็นเชื้อเพลิงสำหรับยานพาหนะ อาทิ
ก๊าซธรรมชาติเหลว น้ำมันเบนซิน น้ำมันดีเซล เป็นต้น
การใช้เป็นเชื้อเพลิงเพื่อเป็นแหล่งให้ความร้อน อาทิ ก๊าซธรรมชาติ (NGV) ก๊าซปิโตรเลียมเหลว
(LPG) เป็นต้น และการใช้เป็นวัตถุดิบตั้งต้นสำหรับอุตสาหกรรมปิโตรเคมีขั้นต่อไป

(2) อุตสาหกรรมปิโตรเคมีขั้นต้น (Upstream Petrochemical Industry)

เป็นอุตสาหกรรมเพื่อการผลิตผลิตภัณฑ์ปิโตรเคมีลำดับแรกที่ใช้เป็นวัตถุดิบสำหรับอุตสาหกรรมปิโตรเคมีขั้นต่อเนื่องต่อไป
ผลิตภัณฑ์หลักในอุตสาหกรรมนี้ ได้แก่ กลุ่มอัลเคน (Alkane Group) กลุ่มโอเลฟินส์ (Olefins
Group) และกลุ่มอะโรเมติกส์ (Aromatics Group)

(3) อุตสาหกรรมปิโตรเคมีขั้นกลาง (Intermediate Petrochemical Industry)

เป็นอุตสาหกรรมที่ใช้ผลิตภัณฑ์ปิโตรเคมีขั้นต้นเป็นวัตถุดิบในการผลิต
เพื่อใช้เป็นวัตถุดิบสำหรับอุตสาหกรรมปิโตร-เคมีขั้นปลายต่อไป

(4) อุตสาหกรรมปิโตรเคมีขั้นปลาย (Downstream Petrochemical Industry)

เป็นอุตสาหกรรมที่ใช้ผลิตภัณฑ์จากอุตสาหกรรมปิโตรเคมีขั้นต้น
หรือขั้นกลางมาเป็นวัตถุดิบเพื่อผลิตผลิตภัณฑ์ขั้นสุดท้ายก่อนที่จะนำไปแปรรูปในอุตสาหกรรมต่อเนื่อง
เช่น กลุ่มพลาสติก กลุ่มเส้นใยสังเคราะห์ กลุ่มยางสังเคราะห์ กลุ่มสารเคลือบผิวและผลิตภัณฑ์กาว

สำนักงานเศรษฐกิจอุตสาหกรรม (สศอ.) กระทรวงอุสาหกรรม
ประเมินภาวะอุตสาหกรรมปิโตรเคมีของไทยในปี 2553 คาดว่ามูลค่าการนำเข้าปิโตรเคมีขั้นต้น
ขั้นกลาง และขั้นปลาย จะมีมูลค่าประมาณ 10,304.36, 19,842.52 และ 68,880.05 ล้านบาท
ตามลำดับ โดยมูลค่าการนำเข้าปิโตรเคมีขั้นต้น ขั้นกลาง และขั้นปลายขยายตัวเพิ่มขึ้นร้อยละ
35.33, 47.20 และ 45.05 ตามลำดับ เมื่อเทียบกับปีก่อน
สำหรับมูลค่าการส่งออกปิโตรเคมีขั้นต้น ขั้นกลาง และขั้นปลาย จะมีมูลค่าประมาณ 35,247.09,
46,318.85 และ 188,064.38 ล้านบาท ตามลำดับ โดยมูลค่าการส่งออกขยายตัวเพิ่มขึ้นร้อยละ
36.80, 2.65 และ 33.47 ตามลำดับ เมื่อเทียบกับปีก่อน
สาเหตุหลักมาจากการฟื้นตัวของภาวะเศรษฐกิจโลกที่ส่งผลให้อัตราการเติบโตทางเศรษฐกิจของหลายๆประเทศขยายตัวดีขึ้น
รวมถึงเศรษฐกิจของประเทศที่เป็นตลาดส่งออกผลิตภัณฑ์ปิโตรเคมีหลักของไทย เช่น
จีนและประเทศต่างๆ ในภูมิภาคอาเซียน เป็นเหตุให้ความต้องการใช้สินค้าต่างๆ ขยายตัวเพิ่มขึ้น
ทำให้ความต้องการใช้ผลิตภัณฑ์ปิโตรเคมี ซึ่งเป็นวัตถุดิบสำคัญในการผลิตสินค้าต่างๆ
เพิ่มขึ้นตามไปด้วย รวมทั้งราคาผลิตภัณฑ์ปิโตรเคมีก็ปรับตัวดีขึ้น

-   แนวโน้ม

แนวโน้มอุตสาหกรรมปิโตรเคมีของไทยในปี 2554
คาดว่าจะขยายตัวต่อเนื่องตามการขยายตัวของเศรษฐกิจโลกและเศรษฐกิจในประเทศ
โดยกองทุนการเงินระหว่างประเทศ (IMF) คาดการณ์เศรษฐกิจโลกในปี 2554
ยังคงขยายตัวต่อเนื่องในอัตราร้อยละ 4.2 โดยเศรษฐกิจของประเทศที่กำลังพัฒนา ได้แก่
จีนและอินเดีย จะเติบโตในอัตราร้อยละ 6.4
ซึ่งจะเป็นกำลังสำคัญในการขับเคลื่อนเศรษฐกิจของภูมิภาคเอเชียและของโลกให้เติบโตต่อเนื่องต่อไป
เศรษฐกิจที่ขยายตัวจะช่วยกระตุ้นความต้องการใช้สินค้าต่างๆ โดยเฉพาะกลุ่มยานยนต์
เครื่องใช้ไฟฟ้าและผลิตภัณฑ์อิเล็คทรอนิกส์ ซึ่งจะส่งผลให้ความต้องการผลิตภัณฑ์ปิโตรเคมีขั้นต้น
ขั้นกลาง และขั้นปลายเพิ่มขึ้นตามไปด้วย โดยเฉพาะความต้องการใช้ผลิตภัณฑ์ปิโตรเคมีจากจีน
อินเดีย และอาเซียน ซึ่งเป็นประเทศคู่ค้าที่สำคัญของไทย มีแนวโน้มขยายตัวสูงขึ้น
ซึ่งจะเป็นปัจจัยหนุนให้มูลค่าการส่งออกผลิตภัณฑ์ปิโตรเคมีของไทยขยายตัวเพิ่มขึ้น

อย่างไรก็ตาม
ยังคงมีปัจจัยเสี่ยงที่อาจจะส่งผลกระทบต่อภาคการส่งออกผลิตภัณฑ์ปิโตรเคมีของไทยในปี 2554
หากเกิดการชะลอตัวของเศรษฐกิจโลกและเศรษฐกิจในประเทศ
จากปัญหาวิกฤตหนี้สาธารณะในสหภาพยุโรปที่คาดว่าจะส่งผลให้เศรษฐกิจโลกประสบภาวะชะลอตัวอีกครั้งในปี
2554 และอาจจะต่อเนื่องไปยังปี 2555 รวมถึงความผันผวนของค่าเงินบาท
และปัญหาเสถียรภาพทางการเมืองภายในประเทศก็เป็นปัจจัยสำคัญที่จะส่งผลกระทบต่อการตัดสินใจลงทุนของภาคเอกชนทั้งในและต่างประเทศ
นอกจากนี้ ปัญหากำลังการผลิตปิโตรเคมีใหม่ที่เพิ่มขึ้นจากต่างประเทศ
จะส่งผลกระทบทางลบต่อการส่งออกผลิตภัณฑ์ปิโตรเคมีของไทย โดยในปี 2554
คาดว่าจะมีผลิตภัณฑ์ปิโตรเคมีจากตะวันออกกลางและจีนเพิ่มขึ้นอีก 6 ล้านตัน จากเดิมที่เพิ่มขึ้น 8
ล้านตันในปี 2553 ประกอบกับจีนซึ่งเป็นประเทศคู่ค้าอันดับต้นๆ ของไทย
และเป็นตลาดปิโตรเคมีหลักในภูมิภาคเอเชียมีแนวโน้มพึ่งพาตนเองมากขึ้น โดยคาดว่าภายในปี
2563
จีนจะกลายเป็นประเทศผู้ส่งออกและเป็นประเทศที่มีกำลังการผลิตผลิตภัณฑ์ปิโตรเคมีมากที่สุดในโลก
ด้วยศักยภาพของจีนทั้งจากนโยบายส่งเสริมของภาครัฐ
และการที่จีนสำรวจแหล่งปิโตรเลียมในต่างประเทศมากขึ้น
ดังนั้นในอนาคตจีนอาจเปลี่ยนบทบาทมาเป็นคู่แข่งในตลาดส่งออกผลิตภัณฑ์ปิโตรเคมีของไทยได้

ดังนั้นการปรับตัวของผู้ประกอบการเพื่อพร้อมรับมือกับสถานการณ์ดังกล่าวจึงเป็นสิ่งสำคัญ อาทิเช่น
การรักษาฐานลูกค้าเดิม
การรุกหาตลาดใหม่เพื่อลดความเสี่ยงจากยอดส่งออกไปยังตลาดหลักเดิมที่ลดลง
การปรับเปลี่ยนการผลิตผลิตภัณฑ์ ปิโตรเคมีให้ครบวงจรทั้งการผลิตในแนวตั้งและแนวราบ
เพื่อลดความเสี่ยงเรื่องการขาดทุนจากการขายเนื่องจากราคาและความต้องการที่แตกต่างกันในแต่ละช่วงเวลา
การสร้างมูลค่าเพิ่มให้กับผลิตภัณฑ์เพื่อสร้างความแตกต่าง
รวมไปถึงผู้ประกอบการอาจต้องลดกำลังการผลิตลงเพื่อลดต้นทุนการผลิต
หรือใช้ช่วงเวลาที่มีผลิตภัณฑ์ล้นตลาด
และราคาตกต่ำทำการปรับแผนการผลิตด้วยการหยุดซ่อมบำรุงโรงงานเพื่อเพิ่มประสิทธิภาพของเครื่องจักรให้มากขึ้นในระยะยาวต่อไป

สรุปภาพรวมอุตสาหกรรมรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
มีแนวโน้มเติบโตตามการขยายตัวของการอุตสาหกรรมปิโตรเคมีของไทย
ประกอบกับปัญหานิคมอุตสาหกรรมมาบตาพุดได้คลี่คลายลง
หลังจากศาลปกครองกลางมีคำสั่งเพิกถอนใบอนุญาตโครงการลงทุนในพื้นที่นิคมอุตสาหกรรมมาบตาพุด
เฉพาะประเภทกิจการที่มีผลกระทบรุนแรง 11 โครงการ
ส่วนโครงการที่ไม่อยู่ในข่ายประเภทกิจการที่มีผลกระทบรุนแรงให้ยกเลิกคำร้อง
ส่งผลให้โครงการในอุตสาหกรรมปิโตรเคมีขั้นปลายและโรงแยกก๊าซธรรมชาติหน่วยที่ 6 (รวม 26
โครงการ) สามารถก่อสร้างและดำเนินโครงการต่อไปได้
ซึ่งส่งผลให้อุตสาหกรรมก่อสร้างในอุตสาหกรรมปิโตรเคมีในพื้นที่นิคมอุตสาหกรรมมาบตาพุดกลับมาคึกคักอีกครั้ง
หลังจากหลายโครงการต้องหยุดชะงักไปในปีที่ผ่านมา

นอกจากนี้ ในปี 2554 บริษัทฯ
มุ่งเน้นการขยายตลาดการรับเหมาติดตั้งระบบวิศวกรรมและก่อสร้างโรงงานในอุตสาหกรรมการผลิตพลังงานทดแทน
อาทิ อุตสาหกรรมการผลิตเอทานอล
เนื่องจากภาครัฐและภาคเอกชนได้ส่งเสริมและสนับสนุนให้มีการใช้พลังงานทดแทน
เพื่อลดปริมาณการใช้น้ำมันที่ต้องนำเข้าจากต่างประเทศ
โดยกระทรวงพลังงานได้จัดทำแผนพัฒนาพลังงานทดแทน (Renewable Energy Development
Plan: REDP) ระยะเวลา 15 ปี (2551-2565)
ซึ่งการพัฒนาเอทานอลก็เป็นหนึ่งในแผนพัฒนาดังกล่าว
โดยตั้งเป้าหมายปริมาณการใช้เอทานอลรวมในปี 2555-2559 เฉลี่ยวันละ 6.20 ล้านลิตรและในปี
2560-2565 เฉลี่ยวันละ 9 ล้านลิตร

ในช่วงหลายปีที่ผ่านมา ปริมาณการจำหน่ายแก๊สโซฮอล์ปรับตัวเพิ่มขึ้นอย่างรวดเร็วและต่อเนื่อง
จากปริมาณ 59.50 ล้านลิตร (เฉลี่ย 0.16 ล้านลิตรต่อวัน) ในปี 2547 เพิ่มเป็น 4,456.44
ล้านลิตร (เฉลี่ย 12.21 ล้านลิตรต่อวัน) ในปี 2552 และสำหรับ 8 เดือนแรกของปี 2553
ปริมาณจำหน่ายแก๊สโซฮอล์อยู่ที่ 2,890.72 ล้านลิตร (เฉลี่ย11.96 ล้านลิตรต่อวัน)
ลดลงเมื่อเทียบกับปีก่อน เนื่องจากความไม่สงบทางการเมือง
ส่งผลให้การใช้รถยนต์ในกิจกรรมทางเศรษฐกิจและส่วนตัวชะลอลง จากปัจจัยดังกล่าว
ทำให้ปริมาณการผลิตเอทานอล สำหรับเป็นเชื้อเพลิงในการผสมกับน้ำมันเบนซินเพื่อผลิตแก๊สโซฮอล์
ปรับตัวเพิ่มขึ้นในทิศทางเดียวกัน โดยอัตราการเติบโตของปริมาณการผลิตเอทานอลในช่วง
2550-2553 เพิ่มขึ้นเฉลี่ยร้อยละ 33 ต่อปี

ศูนย์วิจัยกสิกรไทย คาดว่าในปี 2554
ปริมาณความต้องการใช้เอทานอลจะยังคงมีแนวโน้มเติบโตต่อเนื่องจากปี 2553
เนื่องจากราคาน้ำมันโลกที่ยังคงอยู่ในระดับสูง และมาตรการส่งเสริมของภาครัฐ
เช่นการเตรียมปรับลดภาษีสรรพสามิตรถยนต์ที่ใช้น้ำมันเชื้อเพลิงที่มีส่วนผสมของเอทานอล
รวมถึงมาตรการสนับสนุนจากภาคเอกชน โดยการขยายสถานีบริการน้ำมันที่จำหน่ายแก๊สโซฮอล์
เพื่อความสะดวกในการเติมน้ำมันแก๊สโซฮอล์ของผู้ใช้รถยนต์

ในปี 2553 มีโรงงานผลิตเอทานอลที่ดำเนินการผลิต จำนวน 19 ราย
รวมกำลังการผลิตเอทานอลประมาณ 2.9 ล้านลิตรต่อวัน และในปี 2554
จะมีโรงงานผลิตเอทานอลเพิ่มขึ้นอีก 4 ราย รวมผู้ประกอบการเอทานอลเป็น 23 ราย
คิดเป็นกำลังผลิตเอทานอลประมาณ 4.5 ล้านลิตรต่อวัน อย่างไรก็ตามปริมาณการผลิตจริงนั้น
ยังคงขึ้นอยู่กับปริมาณความต้องการภายในประเทศและราคาวัตถุดิบเป็นหลัก โดยคาดว่าในปี 2554
ปริมาณความต้องการใช้เอทานอลอยู่ที่ 2 ล้านลิตรต่อวัน
โดยผลผลิตบางส่วนจะจัดเก็บเป็นสต็อคของผู้ผลิตและผู้ประกอบการน้ำมัน
ส่วนที่เหลือจะผลักดันเพื่อการส่งออกไปต่างประเทศ ซึ่งตลาดที่น่าสนใจ ได้แก่
ตลาดในภูมิภาคเอเชีย อาทิ จีน อินเดีย และโดยเฉพาะกลุ่มประเทศอาเซียน
เนื่องจากประเทศไทยมีความพร้อมทางด้านวัตถุดิบพืชพลังงาน
จึงมีความได้เปรียบและมีศักยภาพในการเป็นประเทศผู้ผลิตและส่งออกเอทานอลในกลุ่มประเทศอาเซียน
อีกทั้งการเปิดเสรีการค้าเอทานอลในระยะยาวจะเป็นกลไกหนึ่งที่จะทำให้ประเทศไทยเป็นศูนย์กลาง
(Hub) การผลิตและการค้าเอทานอลในภูมิภาคนี้ได้ในอนาคตต่อไป

-   อุตสาหกรรมก่อสร้าง

-   ภาพรวมอุตสาหกรรม

อุตสาหกรรมก่อสร้างของไทยในช่วงต้นปี 2553 ขยายตัวค่อนข้างดี
แม้ว่าจะต้องเผชิญกับสถานการณ์ความวุ่นวายทางการเมือง
โดยเป็นผลมาจากการขยายตัวของการก่อสร้างภาคเอกชนที่ได้รับปัจจัยสนับสนุนจากมาตรการกระตุ้นภาคอสังหาริมทรัพย์
และการลงทุนก่อสร้างภาครัฐ ภายใต้มาตรการกระตุ้นเศรษฐกิจจากแผนปฏิบัติการไทยเข้มแข็ง
(SP2) ซึ่งส่วนใหญ่เป็นโครงการขนาดเล็กที่กระจายไปทั่วประเทศ
ในช่วงครึ่งปีหลังภาคการก่อสร้างเริ่มชะลอตัวอย่างชัดเจน
โดยเป็นผลจากฐานเปรียบเทียบในช่วงครึ่งหลังปี 2552 ที่ปรับตัวสูงขึ้น
ประกอบกับภาวะน้ำท่วมที่เกิดขึ้นในหลายจังหวัดของประเทศ
รวมทั้งปัจจัยสนับสนุนจากมาตรการกระตุ้นภาคอสังหาริมทรัพย์สิ้นสุดลง
อีกทั้งปัญหาการเบิกจ่ายเงินงบประมาณในส่วนของภาครัฐมีความล่าช้าเนื่องจากต้องปฏิบัติตามขั้นตอนทางราชการ

สรุปภาพรวมการลงทุนในอุตสาหกรรมก่อสร้าง ปี 2553 โดยศูนย์วิจัยกสิกรไทย
ประเมินมูลค่าการลงทุนด้านก่อสร้างโดยรวม ณ ราคาปีปัจจุบัน อยู่ที่ 807,500 ล้านบาท
ขยายตัวเพิ่มขึ้นร้อยละ 9.1 เทียบกับมูลค่า 740,418 ล้านบาทในปี 2553 ซึ่งหดตัวถึงร้อยละ 5.0
ขณะที่มูลค่าการลงทุนด้านก่อสร้างโดยรวม ณ ราคาคงที่ ขยายตัวเพิ่มขึ้นร้อยละ 6.2 เทียบกับปี
2553 ที่เพิ่มขึ้นเพียงร้อยละ 0.3

-   แนวโน้ม

ศูนย์วิจัยกสิกรไทย คาดการณ์อุตสากรรมก่อสร้างในปี 2554 มีแนวโน้มขยายตัวต่อเนื่องจากปีก่อน
โดยคาดว่าจะมีปัจจัยสนับสนุนจากการลงทุนของภาครัฐ โดยเฉพาะโครงการขนาดใหญ่ภายใต้ SP2
ซึ่งหลายโครงการมีความคืบหน้ามากขึ้น
และมีความเป็นไปได้ที่อาจมีการก่อสร้างหลายโครงการในเวลาเดียวกัน เช่น
โครงการก่อสร้างรถไฟฟ้าสายต่างๆ
และการก่อสร้างตามแผนการลงทุนด้านโครงสร้างพื้นฐานของการรถไฟแห่งประเทศไทย (รฟท.)
ระยะเร่งด่วน พ.ศ. 2553-2557 ด้วยงบประมาณรวมกว่า 8.75 หมื่นล้านบาท นอกจากนี้
ยังมีโครงการลงทุนอื่นๆ ภายใต้กรอบงบประมาณรายจ่ายประจำปี 2554 เช่น
การก่อสร้างและปรับปรุงถนนของกรมทางหลวงและกรมทางหลวงชนบท งบประมาณรวมประมาณ
6.5 หมื่นล้านบาท โครงการเกี่ยวกับการบริหารจัดการน้ำ งบประมาณรวมประมาณ 3.2
หมื่นล้านบาท และการฟื้นฟูโครงสร้างพื้นฐานและสาธารณูปโภคที่ได้รับความเสียหายจากภาวะน้ำท่วม
รวมถึงโครงการก่อสร้างของภาครัฐวิสาหกิจในพื้นที่นิคมอุตสาหกรรมมาบตาพุดที่เคยถูกระงับการก่อสร้างในช่วงก่อนหน้านี้
น่าจะสามารถกลับมาก่อสร้างได้
หลังจากมีความคืบหน้าในการแก้ไขปัญหากรณีนิคมอุตสาหกรรมมาบตาพุด

การก่อสร้างภาคอุตสาหกรรมมีแนวโน้มเติบโตต่อเนื่อง
ตามทิศทางการขยายการลงทุนในประเทศจากการขยายกำลังการผลิต
และการย้ายฐานการผลิตในหลายอุตสาหกรรมมายังประเทศไทย
อีกทั้งยังมีโครงการก่อสร้างที่เกิดขึ้นจากนโยบายการพัฒนาพลังงานหมุนเวียนของภาครัฐ
แนวโน้มการก่อสร้างภาคอุตสาหกรรมอาจสะท้อนได้จากพื้นที่นิคมอุตสาหกรรมที่ขายได้ในปี 2553
ที่เติบโตสูงขึ้นเมื่อเทียบกับปีก่อน ซึ่งจะส่งผลให้มีงานก่อสร้างต่อเนื่องมาถึงปี 2554 นอกจากนี้
ยังมีปัจจัยเสริมจากการแก้ไขปัญหากรณีนิคมอุตสาหกรรมมาบตาพุดที่เริ่มมีความชัดเจนมากขึ้น
แต่อย่างไรก็ตาม ความเคลื่อนไหวของภาคประชาชนในประเด็นสิ่งแวดล้อม ชุมชน และสุขภาพ
มีแนวโน้มเพิ่มขึ้น อาจเพิ่มข้อจำกัดต่อการก่อสร้างภาคอุตสาหกรรมในอนาคตได้

สรุปภาพรวมการลงทุนในอุตสาหกรรมก่อสร้าง ปี 2554 โดยศูนย์วิจัยกสิกรไทย คาดว่า
มูลค่าการลงทุนด้านก่อสร้างโดยรวม ณ ราคาปีปัจจุบัน มีแนวโน้มที่จะปรับตัวเพิ่มขึ้นร้อยละ
6.7-9.7 โดยจะมีมูลค่า 862,000-886,000 ล้านบาท ขณะที่มูลค่าการลงทุนด้านก่อสร้างโดยรวม
ณ ราคาคงที่ อาจจะขยายตัวเพิ่มขึ้นร้อยละ 4.0-6.5

ทั้งนี้ ยังมีปัจจัยที่ต้องติดตามอย่างใกล้ชิดซึ่งอาจส่งผลต่ออุตสาหกรรมก่อสร้าง อาทิ
ปัจจัยทางการเมืองที่อาจส่งผลต่อการดำเนินการโครงการก่อสร้างภาครัฐ
และประสิทธิภาพการเบิกจ่ายงบประมาณของรัฐบาล รวมถึงความเชื่อมั่นของภาคเอกชน  นอกจากนี้
ยังมีปัจจัยเสี่ยงจากทิศทางของเศรษฐกิจโลกและเศรษฐกิจในประเทศ
ซึ่งอาจส่งผลต่อการก่อสร้างภาคเอกชนรวมถึงแผนการลงทุนเพื่อขยายธุรกิจ
ขณะที่ปัจจัยทางด้านต้นทุนการก่อสร้างก็มีแนวโน้มปรับตัวเพิ่มขึ้นชัดเจนกว่าปีก่อน จากทั้งราคาน้ำมัน
วัสดุก่อสร้าง และอัตราดอกเบี้ยที่อยู่ในช่วงขาขึ้น รวมถึงปัญหาขาดแคลนแรงงาน
โดยเฉพาะช่างฝีมือ อาจมีแนวโน้มเพิ่มขึ้นในช่วงที่การก่อสร้างหลายโครงการเกิดขึ้นพร้อมกัน

3.2 กลยุทธ์การแข่งขัน

กลยุทธ์การแข่งขันและนโยบายการดำเนินธุรกิจของบริษัทฯ และบริษัทย่อย มีดังนี้

1.  การควบคุมคุณภาพของงาน บริษัทฯ
    มีนโยบายที่จะควบคุมคุณภาพของงานให้มีคุณภาพเป็นไปตามเกณฑ์ที่กำหนด และ
    ดำเนินการส่งงานให้ตรงตามกำหนดเวลาเพื่อสร้างความพึงพอใจกับลูกค้า

2.  ชื่อเสียงและประสบการณ์ของกลุ่มวิศวกรผู้บริหาร
    ผู้บริหารมีความสามารถในการบริหารงานในธุรกิจรับเหมาก่อสร้างมายาวนาน
    โดยกลุ่มผู้บริหารของบริษัทฯ
    มีความรู้และประสบการณ์การทำงานภาคปฏิบัติในงานวิศวกรรมมากกว่า 20 ปี
    และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง

3.  ผลงานในอดีต
    ด้วยคุณภาพของผลงานและบริการในอดีตที่ได้รับมอบหมายในงานโครงการจำนวนมาก
    ประกอบกับความสำเร็จในการรับเหมาก่อสร้างโครงการก่อสร้างขนาดใหญ่
    ทั้งในงานวางท่อส่งก๊าซธรรมชาติ
    และงานก่อสร้างโรงงานในอุตสาหรรมพลังงานและปิโตรเคมี ในลักษณะ Turn-key
    และการขยายธุรกิจเข้าสู่ธุรกิจต่างประเทศ
    ทำให้ลูกค้าจำนวนมากให้ความเชื่อถือและไว้วางใจ การกลับมาใช้บริการของบริษัทฯ อีก
    รวมทั้งได้แนะนำต่อไปยังลูกค้าอื่น ๆ ด้วย

4.  ความสามารถของบุคลากร บริษัทฯ
    มีพนักงานที่มีความเชี่ยวชาญในสายงานที่ดำเนินการอยู่จำนวนมากทำให้สามารถให้บริการกับลูกค้าได้อย่างมีคุณภาพที่ดี
    โดยบริษัทฯ
    มีนโยบายที่จะรักษาพนักงานที่มีคุณภาพไว้และสนับสนุนให้พนักงานมีการฝึกอบรมอยู่อย่างสม่ำเสมอ

5.  การร่วมมือกับพันธมิตร เพื่อเสริมศักยภาพในการรับงานจากกลุ่มลูกค้า เช่น
    การผนึกกำลังกับพันธมิตรผู้เป็นเจ้าของเทคโนโลยีการผลิตผลิตภัณฑ์ทางด้านปิโตรเคมี
    เพื่อเป็นการเพิ่มความสามารถในการแข่งขันด้านราคา

3.3 กลุ่มลูกค้าเป้าหมาย

สำหรับธุรกิจรับเหมาก่อสร้างในงานวางท่อส่งก๊าซธรรมชาติ
และธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
กลุ่มลูกค้าเป้าหมายส่วนใหญ่จะเป็นรัฐวิสาหกิจ ส่วนราชการ
และบริษัทเอกชนที่อยู่ในธุรกิจเกี่ยวข้องกับอุตสาหกรรมด้านพลังงาน ปิโตรเคมี โรงไฟฟ้า
และบริษัทที่มีฐานการผลิตอยู่ตามนิคมที่ท่อก๊าซสามารถเดินทางไปถึงได้ เช่น กลุ่มบริษัท ปตท. จำกัด
(มหาชน) และ บริษัทที่ตั้งอยู่ในนิคมอุตสาหกรรมมาบตาพุด เป็นต้น

ส่วนบริษัท สหการวิศวกร จำกัด กลุ่มลูกค้าเป้าหมายคือ หน่วยงานราชการของรัฐ
ซึ่งให้บริการประชาชนทางด้านสาธารณูปโภคพื้นฐาน เช่น กรมทางหลวง กรมทางหลวงชนบท
กรมชลประทาน เป็นต้น รวมถึงบริษัทภาคเอกชนในอุตสาหกรรมอสังหาริมทรัพย์ พลังงาน
และปิโตรเคมี

3.4 การจัดหาผลิตภัณฑ์

-   บุคลากร

เนื่องจากบริษัทฯ ดำเนินธุรกิจรับเหมาเป็นหลัก
ทำให้จำนวนบุคลากรที่ต้องใช้ขึ้นอยู่กับขนาดของโครงการที่จะได้รับคัดเลือกจากการประกวดราคาในแต่ละครั้ง
บริษัทฯ
จึงมีนโยบายในการจัดจ้างวิศวกรและพนักงานประจำในระดับที่เหมาะสมกับประมาณการของบริษัทฯ
บริษัทฯ ไม่มีนโยบายในการจ้างพนักงานหรือช่างเชื่อมจำนวนมาก โดยบริษัทฯ
จะจัดเตรียมกลุ่มพนักงานจำนวนหนึ่ง (Standby Team)
ซึ่งรวมถึงช่างเชื่อมจำนวนหนึ่งไว้ในกรณีที่เกิดปัญหาฉุกเฉินที่ทางพนักงานในแต่ละโครงการขาดไปชั่วคราวเท่านั้น
โดยในกรณีที่บริษัทฯ ได้รับงานเพิ่มขึ้น บริษัทฯ
จะมีการจัดจ้างวิศวกรและพนักงานรายวันซึ่งรวมถึงช่างเชื่อมเพิ่มเติมเป็นรายโครงการไป
ในอดีตที่ผ่านมา บริษัทฯ ไม่เคยมีปัญหาทางด้านกำลังคนมาก่อน

-   แหล่งเงินทุน

บริษัทฯ และบริษัทย่อยมีการใช้นโยบายการขอเงินทุนประเภทสินเชื่อโครงการ (Project
Finance) จากสถาบันการเงิน เป็นรายโครงการไป อีกทั้งในบางกรณีอาจใช้วิธีการร่วมทุน เช่น
กิจการร่วมค้า เพื่อเข้าดำเนินงาน
โดยให้คู่สัญญาอีกฝ่ายเป็นผู้สนับสนุนเงินทุนหมุนเวียนในการก่อสร้าง

-   ผู้รับเหมาช่วง

บริษัทฯ และบริษัทย่อย มีการจ้างผู้รับเหมาช่วงในงานบางส่วนที่บริษัทไม่มีความชำนาญ
หรือช่วงเวลาที่มีปริมาณงานเกินกว่ากำลังคน
โดยจะพิจารณาเลือกผู้รับเหมาช่วงจากความน่าเชื่อถือทางการเงิน ผลงานในอดีต
และความพร้อมของบุคลากรและเครื่องมือเครื่องจักร ซึ่งบริษัทฯ
มีนโยบายที่จะกำหนดรายละเอียดในการจ้างช่วงให้เหมือนหรือใกล้เคียงกับที่บริษัทฯ ทำกับลูกค้า
(Back-to-back) ทั้งในเรื่องการส่งมอบ การรับประกันคุณภาพ การตรวจรับงาน และค่าปรับ
เป็นต้น โดยการได้มาซึ่งบริษัท สหการวิศวกร จำกัด เป็นบริษัทย่อยในปี 2550
ช่วยเสริมการทำงานของบริษัทฯ ในด้านงานโยธา ซึ่งสหการวิศวกรมีความชำนาญ

-   เครื่องจักรและอุปกรณ์

บริษัทฯ มีนโยบายที่จะมีเครื่องจักรและอุปกรณ์เป็นของตนเองบางส่วน
เพื่อใช้ในการดำเนินงานก่อสร้างพื้นฐาน สำหรับเครื่องจักรและอุปกรณ์อื่น ๆ
ที่จำเป็นต่องานก่อสร้าง บริษัทฯ จะทำการเช่าเพื่อนำมาใช้ในแต่ละโครงการตามความต้องการ
อีกทั้ง การที่สหการวิศวกรมีเครื่องจักรและอุปกรณ์สำหรับงานโยธา เช่น รถบรรทุก รถขุด
รถแทรกเตอร์ เป็นต้น ซึ่งสามารถใช้ร่วมกันได้ ซึ่งจะทำให้บริษัทฯ
สามารถลดค่าใช้จ่ายเกี่ยวกับเครื่องจักรและอุปกรณ์

-   วัตถุดิบ

โดยทั่วไป วัตถุดิบในการก่อสร้างของบริษัทฯ และบริษัทย่อย จะแบ่งได้เป็น 2 กลุ่ม คือ

1.  วัสดุก่อสร้างที่มีคุณลักษณะเฉพาะ
    ซึ่งคิดเป็นสัดส่วนส่วนใหญ่เมื่อเทียบกับมูลค่าของวัตถุดิบในการก่อสร้างทั้งหมด เช่น ท่อ วาล์ว
    เป็นต้น เนื่องจากในธุรกิจรับเหมาก่อสร้างที่บริษัทฯ ดำเนินงานอยู่
    มักมีการกำหนดรายละเอียดของวัสดุที่ใช้จากเจ้าของโครงการ ทำให้ในบางครั้ง บริษัทฯ
    ต้องซื้อวัสดุดังกล่าวจากตัวแทนจำหน่าย หรือผู้ผลิตโดยตรง
    ซึ่งอาจเป็นได้ทั้งบริษัทในประเทศไทยหรือบริษัทต่างประเทศ แล้วแต่กรณี อย่างไรก็ตาม
    โดยปกติแล้ว
    เจ้าของโครงการมักกำหนดรายละเอียดของวัสดุให้สามารถเลือกใช้สินค้าได้มากกว่าหนึ่งบริษัท
    และบริษัทฯ
    มักจะมีการต่อรองและขอการยืนยันราคาจากตัวแทนจำหน่ายหรือผู้ผลิตก่อนยื่นประกวดราคา
    และให้คงราคาดังกล่าวไว้ช่วงระยะเวลาหนึ่ง

2.  วัสดุก่อสร้างทั่วไป ซึ่งคิดเป็นสัดส่วนที่น้อยเมื่อเทียบกับมูลค่าของวัตถุดิบในการก่อสร้างทั้งหมด
    เช่น ลวดเชื่อม อิฐ กระดาษทราย เป็นต้น บริษัทฯ
    จะมีการซื้อวัสดุดังกล่าวจากภายในประเทศ
    โดยอาจมีการซื้อตามบริษัทคู่ค้าที่ซื้อขายกันมาเป็นประจำ
    หรืออาจมีการซื้อจากร้านค้าตามหน้างานบ้างตามความจำเป็น

3.5 งานที่อยู่ระหว่างก่อสร้างที่ยังไม่ได้ส่งมอบ

ณ วันที่ 31 ธันวาคม 2553 บริษัทฯ และบริษัทย่อยมีงานที่อยู่ระหว่างการก่อสร้างที่ยังไม่ได้ส่งมอบ
โดยสรุปดังนี้

+-----------------------------------------------+------+---------------+
|                                               | จำนว | มูลค่างานที่เหลือ  |
|                                               | นโคร |               |
|                                               | งการ | (ล้านบาท)      |
+-----------------------------------------------+------+---------------+
| บริษัท ทีอาร์ซี คอนสตรัคชั่น จำกัด (มหาชน)             | 7    | 1,091.75      |
+-----------------------------------------------+------+---------------+
| บริษัท สหการวิศวกร จำกัด                          | 1    | 7.76          |
+-----------------------------------------------+------+---------------+
| หัก โครงการระหว่างทีอาร์ซีกับสหการวิศวกร             | (1)  | (7.76)        |
+-----------------------------------------------+------+---------------+
| TRC & Al-Ghalbi LLC                           | 1    | 187.99*       |
+-----------------------------------------------+------+---------------+
| มูลค่างานที่อยู่ระหว่างก่อสร้างที่ยังไม่ได้ส่งมอบของบริษัทฯ    | 8    | 1,279.74      |
| และบริษัทย่อย                                    |      |               |
+-----------------------------------------------+------+---------------+

* หมายเหตุ มูลค่างานที่เหลือของ TRC & Al-Ghalbi LLC คำนวณจากร้อยละ 60
(ตามสัดส่วนการถือหุ้นของทีอาร์ซี อินเตอร์เนชั่นแนล) ของมูลค่างานที่เหลือทั้งหมด 4.02
ล้านโอมานเรียล หรือประมาณ 313.01 ล้านบาท

  - บริษัท ทีอาร์ซี คอนสตรัคชั่น จำกัด (มหาชน)

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เหล  |         |
|                | า⁽¹⁾ |                  |       | ือโดยป |         |
|                |      |                  |       | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| หน่วยธุร         |      |                  |       |       |         |
| กิจรับเหมาก่อสร้าง |      |                  |       |       |         |
| ในงานวางระบบท่อ |      |                  |       |       |         |
+----------------+------+------------------+-------+-------+---------+
| 1.             | E    | บริษัท กัลฟ์ เจพี     | 9     | 9     | ส       |
| โ              | ,P,C | จำกัด             | 73.35 | 73.35 | .ค.52 - |
| ครงการเดินท่อก๊าซ |      |                  |       |       | มิ.ย.56  |
| ธรรมชาติไปยังโรง |      |                  |       |       |         |
| งานไฟฟ้าขนาดเล็ก |      |                  |       |       |         |
| 7              |      |                  |       |       |         |
| โคร            |      |                  |       |       |         |
| งการของกลุ่มบริษัท |      |                  |       |       |         |
| กัลฟ์ เจพี จำกัด   |      |                  |       |       |         |
|                |      |                  |       |       |         |
| (831 ล้านบาท    |      |                  |       |       |         |
| และ 4.745      |      |                  |       |       |         |
| ล้านเหรียญสหรัฐ,  |      |                  |       |       |         |
| คำนว           |      |                  |       |       |         |
| ณที่อัตราแลกเปลี่ยน |      |                  |       |       |         |
| 30 บาทต่อ       |      |                  |       |       |         |
|                |      |                  |       |       |         |
| เหรียญสหรัฐ)     |      |                  |       |       |         |
+----------------+------+------------------+-------+-------+---------+
| 2.             | E    | บริษัท โกลว์ พลังงาน | 1     | 19.86 | พ.ค. -  |
| โครงการก่อ      | ,P,C | จำกัด (มหาชน)     | 02.00 |       | ธ.ค. 53 |
| สร้างสถานีควบคุมป |      |                  |       |       |         |
| ริมาณก๊าซธรรมชาติ |      |                  |       |       |         |
+----------------+------+------------------+-------+-------+---------+
| 3.             | E    | บริษัท ปตท. จำกัด   | 37.60 | 11.28 | ก       |
| โค             | ,P,C | (มหาชน)          |       |       | .พ.53 - |
| รงการเดินท่อก๊าซธ |      |                  |       |       | เม.ย.54 |
| รรมชาติไปยังบริษัท |      |                  |       |       |         |
|                |      |                  |       |       |         |
| ดาวเคมิคอล      |      |                  |       |       |         |
| ประเทศไทย จำกัด |      |                  |       |       |         |
+----------------+------+------------------+-------+-------+---------+
| 4.             | E    | การไฟฟ้าฝ่า        | 3.77  | 3.77  | ม.ค.54  |
| โครงการติดตั้ง    | ,P,C | ยผลิตแห่งประเทศไทย |       |       |         |
| ระบบการจัดส่งก๊าซ |      |                  |       |       |         |
+----------------+------+------------------+-------+-------+---------+
| 5. งานจัดหาท่อ   | E    | บริษัท             | 2.92  | 2.92  | พ.ค.54  |
|                | ,P,C | โรจนะเพาเวอร์     |       |       |         |
|                |      | จำกัด             |       |       |         |
+----------------+------+------------------+-------+-------+---------+
| 6. MOC of Gas  | E    | บริษัท มาบตาพุด     | 18.00 | 2.69  | ก.ย. -  |
| Recovery       | ,P,C | โอเลฟินส์ จำกัด     |       |       | พ.ย.53  |
+----------------+------+------------------+-------+-------+---------+
| รวม            |      |                  | 1,1   | 1,0   |         |
|                |      |                  | 37.64 | 13.87 |         |
+----------------+------+------------------+-------+-------+---------+
| ห              |      |                  |       |       |         |
| น่วยธุรกิจรับเหมาต |      |                  |       |       |         |
| ิดตั้งระบบวิศวกรรม |      |                  |       |       |         |
| และก่อสร้างโรงงา |      |                  |       |       |         |
| นในอุตสาหกรรมพล |      |                  |       |       |         |
| ังงานและปิโตรเคมี |      |                  |       |       |         |
+----------------+------+------------------+-------+-------+---------+
| Revamp Onshore | E    | บริษัท ปตท. จำกัด   | 2     | 77.88 | ส       |
| Compressor     | ,P,C | (มหาชน)          | 62.16 |       | .ค.52 - |
| Station No.1   |      |                  |       |       | ส.ค.54  |
| ⁽²⁾            |      |                  |       |       |         |
+----------------+------+------------------+-------+-------+---------+
| รวม            |      |                  | 2     | 77.88 |         |
|                |      |                  | 62.16 |       |         |
+----------------+------+------------------+-------+-------+---------+

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เหล  |         |
|                | า⁽¹⁾ |                  |       | ือโดยป |         |
|                |      |                  |       | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| Revamp onshore | E    | บริษัท ทีอาร์ซี       | 43.70 | 7.76  | เม      |
| Compressor     | ,P,C | คอนสตรัคชั่น จำกัด   |       |       | .ย.53 - |
| Station No.1   |      | (มหาชน)          |       |       | ก.พ.54  |
| Project – New  |      |                  |       |       |         |
| Substation     |      |                  |       |       |         |
| Building       |      |                  |       |       |         |
| Construction   |      |                  |       |       |         |
| Work⁽³⁾        |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 43.70 | 7.76  |         |
+----------------+------+------------------+-------+-------+---------+

  - บริษัท สหการวิศวกร จำกัด

  - TRC & Al-Ghalbi LLC ที่สาธารณรัฐสุลต่านโอมาน

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เหล  |         |
|                | า⁽¹⁾ |                  |       | ือโดยป |         |
|                |      |                  |       | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| Construction   | E    | Petrogas Rima    | 756.  | 3     | พ       |
| of Flow Lines  | ,P,C | LLC              | 60⁽⁴⁾ | 13.32 | .ค.52 - |
| Rima           |      |                  |       |       | พ.ค.55  |
| Satellites     |      | สา               |       |       |         |
| Small Fields   |      | ธารณรัฐสุลต่านโอมาน |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 7     | 3     |         |
|                |      |                  | 56.60 | 13.32 |         |
+----------------+------+------------------+-------+-------+---------+

หมายเหตุ

+---+--------------------------------------------------------------------+
| ( | E = Engineering (งานวิศวกรรม) P = Procurement (งานจัดซื้อ) C =         |
| 1 | Construction (งานก่อสร้าง)                                           |
| ) |                                                                    |
+---+--------------------------------------------------------------------+
| ( | งานที่บริษัทฯ ร่วมกับ Siemens Ltd. และ Siemens Pte Ltd. ในลักษณะ          |
| 2 | Consortium ในปี 2552 มูลค่าสัญญา Consortium 13.12 ล้านเหรียญยูโร          |
| ) |                                                                    |
|   | และ 433.80 ล้านบาท                                                  |
+---+--------------------------------------------------------------------+
| ( | งานที่บริษัท สหการวิศวกร จำกัด รับจากบริษัท ทีอาร์ซี คอนสตรัคชั่น จำกัด (มหาชน)    |
| 3 |                                                                    |
| ) |                                                                    |
+---+--------------------------------------------------------------------+
| ( | มูลค่าโครงการโดยประมาณ 9.7 ล้านโอมานเรียล หรือประมาณ 756.60 ล้านบาท      |
| 4 | (คำนวณที่อัตราแลกเปลี่ยน 78 บาท ต่อ 1 โอมานเรียล)                         |
| ) |                                                                    |
+---+--------------------------------------------------------------------+